CELEX: 62017TN0009
Language: sl
Date: 2017-01-05 00:00:00
Title: Zadeva T-9/17: Tožba, vložena 5. januarja 2017 – RI/Svet

6.3.2017   
            
            
               SL
            
            
               Uradni list Evropske unije
            
            
               C 70/24
            
         Tožba, vložena 5. januarja 2017 – RI/Svet
   (Zadeva T-9/17)
   (2017/C 070/33)
   Jezik postopka: francoščina
   
      Stranki
   
   
      Tožeča stranka: RI (Pariz, Francija) (zastopnika: T. Bontinck in A. Guillerme, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost odločbe OI pri Svetu z dne 8. februarja 2016, s katero je bilo tožeči stranki zavrnjeno priznanje invalidnosti zaradi poklicne bolezni v smislu člena 78(5) Kadrovskih predpisov za uradnike Evropske unije;
            
         
               —
            
            
               Svetu Evropske unije naloži plačilo stroškov.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: očitna napaka pri presoji in napačna razlaga pojma poklicna bolezen s strani invalidske komisije in organa za imenovanje (OI) pri Svetu. Tožeča stranka zlasti oporeka ugotovitvam navedene komisije, v skladu s katerimi:
               
                           —
                        
                        
                           ni mogoče priznati sindroma karpalnega kanala kot poklicno bolezen;
                        
                     
                           —
                        
                        
                           vzrok nezmožnosti tožeče stranke za opravljanje dela naj ne bi bil sindrom karpalnega kanala, ampak le sindrom algonevrodistrofije, ki se je razvil po kirurški operaciji njene leve roke.
                        
                     
         
               2.
            
            
               Drugi tožbeni razlog: kršitev obveznosti obrazložitve, ker invalidska komisija ni pravno zadostno podala pojasnil glede razlogov, na podlagi katerih je zavrnila predhodna zdravniška poročila, ki jasno dokazujejo poklicni izvor bolezni tožeče stranke, ki je naveden kot „sindrom karpalnega kanala z zapletom algonevrodistrofije“.